“ศบค.” พบติดเชื้อโควิดใหม่ 96 ราย ดันยอดป่วยสะสม 29,127
ศบค.พบติดเชื้อโควิดใหม่ 96 ราย ดันยอดป่วยสะสม 29,127
"ศบค." พบติดเชื้อโควิดใหม่ 96 ราย ดันยอดป่วยสะสม 29,127
4 เม.ย. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 96 ราย ประกอบด้วย
– ผู้ติดเชื้อในประเทศจากระบบเฝ้าระวังและระบบบริการ 78 ราย พบใน กรุงเทพฯ 34 ราย สมุทรสาคร 9 ราย ชลบุรี 7 ราย สุราษฎร์ธานี 6 ราย สมุทรปราการ 5 ราย สุพรรณบุรี 5 ราย นครปฐม 3 ราย และขอนแก่น, นนทบุรี, ปทุมธานี แห่งละ 2 ราย ส่วนนราธิวาส, พระนครศรีอยุธยา, อุดรธานี แห่งละ 1 ราย
– จากการค้นหาผู้ติดเชื้อเชิงรุกในชุมชน 9 ราย พบในสมุทรปราการ และสมุทรสาคร แห่งละ 4 ราย กรุงเทพฯ 1 ราย
– ผู้ที่เดินทางมาจากต่างประเทศผ่านการคัดกรองและเข้าสถานกักกัน 9 ราย มาจากรัสเซีย, มาเลเซีย แห่งละ 2 ราย ส่วนยูเครน, อินเดีย, ญี่ปุ่น, สวีเดน, กาตาร์ แห่งละ 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 29,127 ราย แบ่งเป็นผู้ป่วยที่ติดเชื้อภายในประเทศ 9,895 ราย และการตรวจคัดกรองเชิงรุก 16,093 ราย ส่วนผู้เดินทางมาจากต่างประเทศ 3,139 ราย โดยมีผู้ป่วยรักษาหายแล้ว 27,774 ราย เพิ่มขึ้น 106 ราย ส่วนยอดเสียชีวิตสะสม 95 ราย
ขณะที่สถานการณ์การระบาดของไวรัสโควิด-19 ทั่วโลก ล่าสุดวันนี้ มียอดผู้ติดเชื้อสะสมรวมแล้ว 131,344,632 ราย เสียชีวิต 2,858,695 ราย โดยประเทศที่มียอดผู้ติดเชื้อสูงสุด อันดับแรก สหรัฐอเมริกา 31,383,064 ราย อันดับสอง บราซิล 12,953,597 ราย อันดับสาม อินเดีย 12,484,127 ราย อันดับสี่ ฝรั่งเศส 4,741,759 ราย และอันดับห้า รัสเซีย 4,572,077 ราย โดยประเทศไทย อยู่ในอันดับที่ 116